******

**Multi-point multiplexer til proces**

Phoenix Contact tilbyder en løsning, der kombinerer den nye RS-485 buskobler med de trådløse Radioline I/O moduler for at tilbyde kunder et multiplexer system specielt til procesanvendelse.

Ligesom med det trådløse Radioline system er et drejehjul på fronten en hurtig og enkel måde at adressere hovedmodulet på, og det er dermed nemt at udføre I/O-mapping for udvidelsesmodulerne. Det gør det muligt for brugerne at fordele I/O-signaler i RS-485 bussystemet uden programmering eller softwarekonfiguration.

Udover drift ved hjælp af en 2-leder RS-485 buslinje med op til 99 stationer, kan de nye RS-485 stationer også udvide det trådløse Radioline system, således at I/O mapping kan udvides til at omfatte alle medier. Alternativt, kan stationerne også fungere i stand-alone tilstand på en Modbus/RTU master og tillader dermed direkte tilslutning til en controller.

Til industriel drift har I/O udvidelsesmodulerne fra Radioline produktfamilien en elektrisk kanal-til-kanal isolation og et bredt driftsområde fra -40 til + 70 oC. Systemet tilbyder også en omfattende godkendelsespakke inklusiv ATEX, IECEx og UL godkendelser.

For yderligere information kontakt Product Manager Brian Lumby, blumby@phoenixcontact.dk eller vores kundeservice på telefon 36 77 44 11.